Na temelju članka 31. Odluke o izboru članova vijeća mjesnih odbora na području Općine Lovran („Službene novine Općine Lovran“ broj 4/15), Izborno povjerenstvo za provedbu izbora za članove vijeća mjesnih odbora na području Općine Lovran, dalje u tekstu: Izborno povjerenstvo, donosi

**OBVEZATNE UPUTE BROJ MO I**

**O REDOSLJEDU IZBORNIH RADNJI I TIJEKU ROKOVA U POSTUPKU IZBORA ČLANOVA VIJEĆA MJESNIH ODBORA**

1. Općinsko vijeće Općine Lovran donijelo je Odluku o raspisivanju izbora za članove vijeća Mjesnih odbora Lovranšćina, Medveja, Lovran-Bahova i Lovran-Rezine („Službene novine Općine Lovran“ broj 5/15) koje je stupila na snagu 18. svibnja 2015. godine.

**Izbori će se održati u nedjelju 21. lipnja 2015. godine.**

1. Rokovi teku od dana

**19. svibnja 2015 godine od 00,00 sati.**

3. Prijedlozi kandidacijskih lista za izbor članova vijeća mjesnih odbora moraju biti dostavljeni (zaprimljeni u) Izbornom povjerenstvu najkasnije u roku od 14 dana od dana raspisivanja izbora, do

**01. lipnja 2015 godine do 24,00 sati.**

(članak 16 stavak 1. Odluke)

4. Izborno povjerenstvo sastavit će i na internetskim stranicama Općine Lovran, kao i na oglasnim pločama mjesnih odbora, objaviti sve pravovaljane predložene kandidacijske liste za izbor članova vijeća mjesnih odbora, kao i zbirnu listu i to u roku od 72 sata od isteka roka propisanog za postupak kandidiranja i podnošenja kandidacijskih lista, do

**04. lipnja 2015. godine do 24,00 sata.**

(članak 19. Odluke)

5. Izborna promidžba počinje od dana objave zbirne kandidacijske liste i traje zaključno do 24 sata

prije dana održavanja izbora, tj. do

**19. lipnja 2015. godine do 24,00 sata.**

(članak 23. stavak 2. Odluke)

6. Zabrana izborne promidžbe (izborna šutnja), kao i svako objavljivanje prethodnih rezultata ili procjena rezultata izbora traje tijekom cijelog dana koji prethodi održavanju izbora, kao i na dan održavanja izbora sve do zaključno 19,00 sati, od

**20. lipnja 2015. godine od 00,00 sati do**

**21. lipnja 2015. godine do 19,00 sati.**

(članak 24. Odluke**)**

7. Izborno povjerenstvo objavit će koja su biračka mjesta određena, s naznakom koji birači imaju pravo glasovati na pojedinim mjestima, najkasnije petnaest danaprije održavanja izbora, do

**05. lipnja 2015. godine do 24,00 sata.**

(članak 34. stavak 1. Odluke)

8. Političke stranke dužne su odrediti članove biračkih odbora i dostaviti njihova imena Izbornom povjerenstvu najkasnije 12 dana prije dana održavanja izbora, do

**08. lipnja 2015. godine do 24,00 sata.**

(članak 32. stavak 4. Odluke)

Ne odrede li političke stranke članove biračkih odbora ili ne dostave njihova imena Izbornom povjerenstvu u navedenom roku, Izborno povjerenstvo samostalno će odrediti članove biračkih odbora.

9. Izborno povjerenstvo imenovat će članove biračkih odbora najkasnije deset dana prije dana održavanja izbora za članove vijeća mjesnih odbora, do

**10. lipnja 2015. godine do 24,00 sata.**

(članak 32. stavak 5. Odluke)

10. Glasovanje traje neprekidno

**21. lipnja 2015. godine od 07,00 do 19,00 sati.**

Biračko mjesto se zatvara u 19,00 sati, a biračima koji su se u to vrijeme zatekli na biračkom mjestu omogućit će se glasovanje.

(članak 40. stavak 1. i 2. Odluke)

11. Birački odbor mora dostaviti zapisnik o svom radu s ostalim izbornim materijalom Izbornom povjerenstvu u roku od 12 sati od zatvaranja biračkog mjesta,

**22. lipnja 2015. godine do 07,00 sati.**

(članak 46. Odluke)

12. Izborno povjerenstvo utvrdit će rezultate glasovanja na biračkim mjestima na svom području najkasnije u roku od 24 sata od zatvaranja biračkog mjesta,

**22. lipnja 2015. godine do 19,00 sati.**

13. Kada Izborno povjerenstvo utvrdi rezultate izbora za članove vijeća mjesnih odbora na području Općine Lovran, objavit će odmah rezultate izbora sukladno zapisniku o radu izbornog povjerenstva.

(članak 49. Odluke)

14**.** Zaštita izbornog prava ostvaruje se u skladu s odredbama članka 51. do članka 56. Odluke.

15. Ove obvezatne upute stupaju na snagu danom objave u „Službenim novinama Općine Lovran“, a objavit će se i na web stranici Općine Lovran www.opcinalovran.hr.

KLASA: 011-01/15-01/10

URBROJ: 2156/02-15-8

Lovran, 18. svibnja 2015. godine

Predsjednik

Izbornog povjerenstva

Jelena Markić, v.r.

Na temelju članka 31. Odluke o izboru članova vijeća mjesnih odbora na području Općine Lovran („Službene novine Općine Lovran“ broj 4/15), Izborno povjerenstvo donosi

**OBVEZATNE UPUTE BROJ MO II**

**O OBRASCIMA ZA PRIPREMU I PROVOĐENJE IZBORA ZA ČLANOVE**

**VIJEĆA MJESNIH ODBORA**

**NA PODRUČJU OPĆINE LOVRAN**

1. Provođenje izbora za članove Vijeća mjesnih odbora na području Općine Lovran obavljat će se na obrascima propisanim ovim Obvezatnim uputama.

Obrasci za provođenje izbora preuzimaju se isključivo na web stranici Općine Lovran i nije dopušteno njihovo mijenjanje.

2. Obrasci iz točke 1. ovih Obvezatnih uputa nose oznake OMO.

3. Ako za pojedine radnje nije Obvezatnim uputama utvrđen odgovarajući obrazac, Izborno povjerenstvo će kada je to neophodno za provođenje odgovarajuće izborne radnje, odrediti sadržaj i oblik obrasca u skladu s odredbama Odluke o izboru članova vijeća mjesnih odbora na području Općine Lovran („Službene novine Općine Lovran“ broj 4/15).

**4. Obrasci za postupak kandidiranja su:**

- OMO-1 Prijedlog kandidacijske liste političke stranke/političkih stranaka za članove Vijeća

Mjesnog odbora

- OMO-2 Prijedlog kandidacijske liste grupe birača za članove Vijeća Mjesnog odbora

- OMO-3 Očitovanje kandidata o prihvaćanju kandidature za članicu/člana Vijeća Mjesnog odbora

**5. Obrasci za postupak izbora su:**

- OMO-4 Izjava o prihvaćanju dužnosti članice/člana stalnog sastava Izbornog povjerenstva

- OMO-5 Izjava o prihvaćanju dužnosti članice/člana proširenog sastava Izbornog povjerenstva

- OMO-6 Izjava o prihvaćanju dužnosti članice/člana biračkog odbora

- OMO-7 Rješenje o određivanju biračkih mjesta

- OMO-8 Rješenje o imenovanju biračkog odbora

- OMO-9 Glasački listić za izbor članova Vijeća Mjesnih odbora

- OMO-10 Zapisnik o radu biračkog odbora za izbor članova Vijeća Mjesnog odbora

- OMO-11 Zapisnik o radu Izbornog povjerenstva za izbor članova Vijeća Mjesnog odbora

6. Oznake, nazivi i sadržaj obrazaca sastavni su dio ovih Obvezatnih uputa.

7. Ove Obvezatne upute stupaju na snagu danom objave u „Službenim novinama Općine Lovran“ a objavit će se i na web stranici Općine Lovran www.opcinalovran.hr.

KLASA: 011-01/15-01/10

URBROJ: 2156/02-15-9

Lovran, 18. svibnja 2015. godine

Predsjednik

Izbornog povjerenstva

Jelena Markić, v.r.